Vyhodnotenie 
medzirezortného pripomienkového konania 
k návrhu nariadenia vlády Slovenskej republiky o zániku daňového nedoplatku zodpovedajúceho nezaplatenej sankcii prislúchajúcej k zaplatenej dani 

Spôsob pripomienkového konania – dôvod:	Bežný postup.	
		
Zoznam oslovených subjektov:	Podpredseda vlády SR pre európsku integráciu, ľudské práva a menšiny, Ministerstvo spravodlivosti SR, Ministerstvo hospodárstva SR,  Ministerstvo zahraničných vecí SR,  Ministerstvo vnútra SR, Ministerstvo obrany SR, Ministerstvo zdravotníctva SR, Ministerstvo kultúry SR, Ministerstvo školstva SR, Ministerstvo pôdohospodárstva SR,  Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Ministerstvo životného prostredia SR, Úrad vlády SR, Generálna prokuratúra SR, Konfederácia odborových zväzov SR.	
Počet oslovených subjektov:	17	
Zaslali do stanoveného termínu:	17	
Zaslali po termíne:	-		
Vôbec nezaslali:	-	
Subjekty, ktoré nemali pripomienky:	Konfederácia odborových zväzov SR, Úrad vlády SR, Ministerstvo zahraničných vecí SR, Ministerstvo výstavby a regionálneho rozvoja SR, Ministerstvo školstva SR, Ministerstvo pôdohospodárstva SR, Ministerstvo zdravotníctva SR, Ministerstvo kultúry SR, Podpredseda vlády SR pre európsku integráciu, ľudské práva a menšiny, Ministerstvo hospodárstva SR, Ministerstvo obrany vecí SR, Generálna prokuratúra SR,  Ministerstvo spravodlivosti SR.	
Počet vznesených pripomienok:	6	
Počet akceptovaných pripomienok:	3	
Počet akceptovaných čiastočne:	2	
Počet neakceptovaných, z toho zásadných – ktoré subjekty:	1, zásadné 0	
Rozporové konanie (s kým, kedy, na akej úrovni, s akým výsledkom):	-	
Počet odstránených pripomienok:	-	
Počet neodstránených pripomienok:	-	

Pripomienkujúci orgán	Pripomienka	Typ	Vyhodnotenie	Spôsob vyhodnotenia	
Ministerstvo práce, sociálnych vecí a rodiny SR

	K § 2
          Sme toho názoru, že priamo v texte nariadenia vlády je potrebné ustanoviť konkrétny dátum,  resp. inak spresniť dátum, kedy zanikne daňový nedoplatok pre osobu uvedenú v písm. a) až c).
Odôvodnenie: 
Z hľadiska aplikačnej praxe, jednoznačného výkladu a účtovníctva  považujeme za potrebné v texte uviesť konkrétny dátum zániku daňového nedoplatku, prípadne ustanoviť, že zaniká dňom nadobudnutia účinnosti tohto nariadenia vlády SR.	O	A	Navrhované zmeny sú premietnuté v ustanovení §   2.	
Ministerstvo životného prostredia SR	V citácií právneho predpisu v poznámke pod čiarou k odkazu 2 je potrebné uviesť správny názov právneho predpisu, t.j. za slovom „poskytujúce“ doplniť slovo „všeobecne“.	O	A	Názov právneho predpisu bol upravený.	
Ministerstvo vnútra SR

Ministerstvo dopravy, pôšt a telekomunikácií SR	1. V § 1 slová „zodpovedajúcemu nezaplateným penále pokute a zvýšeniu dane účinným do 31.decembra 2003“ odporúčame nahradiť slovami „zodpovedajúcemu penále pokute a zvýšeniu dane nezaplateným“ a slová „účinným od 1.januára 2004, ktoré boli vyrubené alebo uložené v prvom stupni“ nahradiť slovami „ktoré boli vyrubené alebo uložené v prvom stupni od 1.januára 2004“.
Odôvodnenie: Náš právny poriadok nepozná pojem  „účinné penále“, „účinnú pokutu“ ani účinné zvýšenie dane“. 

                                                                     
2. V predvetí § 2 slová „ak bol daňový nedoplatok vzniknutý nezaplatením dane z príjmov zo závislej činnosti evidovaný k“ nahradiť slovami „ak daňový nedoplatok vznikol nezaplatením dane z príjmov zo závislej činnosti a bol evidovaný k“. 
	Odôvodnenie: Podľa bodu 2 legislatívnotechnických pokynov návrh právneho predpisu musí byť aj jazykovo a štylisticky správny.
1.	V poznámke pod čiarou k odkazu 2 odporúčame za slovo „poskytujíce“ doplniť slovo „všeobecne“.

2.	K všeobecnej časti dôvodovej správy – odporúčame doplniť doložku finančných, ekonomických, enviromentálnych vplyvov a vplyvov na zamestnanosť a podnikateľské prostredie. 

	O

O

    O

    O	C

C

           A

N
	Slová „účinné“ boli zo znenia návrhu nariadenia vypustené. Nie je možné vypustiť lehotu do 31. 12. 2003, pretože penále, pokuty a zvýšenie dane bolo možné uložiť  alebo vyrubiť podľa zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov len do 31. 12. 2003 (daňové konanie bolo dokončené podľa vtedy platných predpisov), od 1. 1. 2004 sa ukladali pokuty a vyruboval sankčný úrok. 

Zaniká daňový nedoplatok na sankciách. Podmienkou je, že daňový nedoplatok vzniknutý nezaplatením dane z príjmov zo závislej činnosti bol evidovaný k termínom uvedeným v písm.) a) až c).

Názov právneho predpisu bol upravený.

V predkladacej správe, aj vo všeobecnej časti dôvodovej správy je uvedené, že návrh nariadenia vlády si nevyžaduje zvýšené výdavky zo štátneho rozpočtu, rozpočtov obcí a vyšších územných celkov, naopak predovšetkým na základe dohody boli zabezpečené príjmy do štátneho rozpočtu. Nemá dopady na zamestnanosť, environmentálnu oblasť a na podnikateľské prostredie, preto sa doložka finančných, ekonomických, enviromentálnych vplyvov, vplyvov na zamestnannosť a podnikateľské prostredie nevyhotovuje. Na základe dohody došlo len k splneniu daňových povinností daňových subjektov (k úhrade daňového nedoplatku vzniknutého z nezaplatenia dane z príjmov zo závislej činnosti)

Vysvetlivky k skratkám v tabuľke:	
O - obyčajná	
A - akceptovaná	
C - čiastočne akceptovaná	
N - neakceptovaná